ICN ชนะประมูลงาน กฟภ. มูลค่า 172 ลบ. ลุยออกแบบ-ติดตั้งโครงข่าย
ICN ชนะประมูลงาน กฟภ. มูลค่า 172 ลบ. ลุยออกแบบ-ติดตั้งโครงข่าย 
ICN ชนะประมูลงาน กฟภ. มูลค่า 172 ลบ. ลุยออกแบบ-ติดตั้งโครงข่าย
5 มิ.ย. 2563

บริษัท อินฟอร์เมชั่น แอนด์ คอมมิวนิเคชั่น เน็ทเวิร์คส จำกัด (มหาชน) หรือ ICN แจ้งว่า บริษัทชนะการประกวดราคางานของการไฟฟ้าส่วนภูมิภาค (กฟภ.) มูลค่ารวม 172.44 ล้านบาท และได้ลงนามสัญญาจ้างภายในเดือนมิ.ย.63 ได้แก่ งานจ้างเหมา ออกแบบ จัดหาพร้อมติดตั้งอุปกรณ์โครงข่าย IP Access Network (ส่วนต่อขยาย) พื้นที่ภาคตะวันออกเฉียงเหนือ มูลค่า 112.59 ล้านบาท (รวมภาษีมูลค่าเพิ่ม) และงานจัดซื้อพร้อมติดตั้งงานส่วนต่อขยายโครงข่าย IP Access Network (MPLS Router) ภาคตะวันออกเฉียงเหนือ มูลค่า 59.85 ล้านบาท (รวมภาษีมูลค่าเพิ่ม) และมีระยะเวลาดำเนินงานภายใน 480 วัน นับถัดจากวันลงนามในสัญญา